Каменистое мұнай кен орны — Қазақстан Энциклопедиясы
"Каменистое мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Каменистое мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Каменистое мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 192
TEXT: Қазақстан Энциклопедиясы кен орны Каменистое мұнай кен орны - Оңтүстік Маңғыстау ойысынының Өзен-Жетібай антиклин өңіріндегі мұнай кен орны. Іздестіру бұрғылауына дайындық 1976-1985 жылдары жүргізіліп, кен орны 1986 жылы ашылған. Маңғыстау облысында, Жетібай кен орнына жақын орналасқан. Кен сыйыстырушы көтерілім триас шөгінділері арқылы солтүстігінен, оңтүстігінен және шығысынан тектоникалық жарылымдармен шектелген және бәрі де жарылымдар арқылы тоғысқан төрт дербес күмбезбен күрделіленген құрылым болып табылады. Құрылым ендікке жуық бағытта жайғасқан. Мұнай жатыны литологиялық құрамы жағынан жанартау материалдарының қоспаларын кіріктіретін құмтастардан, алевриттерден құралған, жоғарғы триастың табанынан орын алған. Тұтқышының типі жағынан жатын қойнауқаттық, литологиялық және тектоникалық тұрғыдан қалқаланған. Жинауышы кеуекті, ашық кеуектілігі 14%, өтімділігі 1, 011 мкм 2. Қалыңдығы 70-90 мге дейінгі сазды таужыныстар жапқыш қызметін атқарады. Жатынның мұнайлы бөлігінің биіктігі 149 м, қиманың өнімді бөлігінің жалпы қалыңдығы 10, 2 м, тиімдісі 6 м, мұнайға қаныққаны 3, 0 м, бастапқы қойнауқаттық қысым 33 МПа, температурасы 122°С. 12 мм-лік штуцерде мұнайдың шығымы 14 м 3/тәу болды, қойнауқат мұнайының мұнайға қаныққандығы 100 м 3/т. Мұнайдың тығыздығы 859 кг/м 3, құрамы жөнінен аз күкіртті, мол парафинді. Асфальтендер мен силикагелдік шайырлардың жиынтық мөлшері 5, 5%-дан аспайды. Гидрокарбонатты-натрийлі типті қойнауқат суының тығыздығы 1012 кг/м 3, минералдылығы 23, 6 г/л. Қазақ энциклопедиясы
